Հավելված
 ՀՀ Արմավիրի մարզի Մեծամոր
համայնքի ավագանու 2025 թվականի
հունվարի 31-ի N 11-Ա որոշման

**ԾՐԱԳԻՐ**

**ՄԵԾԱՄՈՐ ՀԱՄԱՅՆՔԻ**

**ՏԵՂԱԿԱՆ ԲԱՑ ԿԱՌԱՎԱՐՄԱՆ ԳՈՐԾԸՆԿԵՐՈՒԹՅՈՒՆ ՆԱԽԱՁԵՌՆՈՒԹՅԱՆ 2025-2026 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ**

Հայաստանի Հանրապետության կառավարությունը միացել է [«Բաց կառավարման գործընկերություն» (ԲԿԳ) նախաձեռնությանը 2011 թվականին](https://www.opengovpartnership.org/members/armenia/)և անդամակցությունից ի վեր իրականացրել է [հինգ ազգային գործողությունների ծրագրեր](https://ogp.gov.am/hy): Գործողությունների ծրագրերը միտված են բարելավելու կառավարության կողմից ստանձնված բարեփոխումների օրակարգը` դարձնելով դրանք ավելի թափանցիկ, հաշվետու, մասնակցային և նորարար։

Բաց կառավարման գործընկերության ստեղծման առաջին տասնամյակում մոտ 200 ազգային և տեղական կառավարություններ, հազարավոր քաղաքացիական հասարակության կազմակերպություններ և շատ այլ կառույցներ միացել են նախաձեռնությանը։

2020 թվականին ԲԿԳ-Հայաստան քարտուղարությունը հանդիպում-քննարկումներ է իրականացրել Տարածքային կառավարման և ենթակառուցվածքների նախարարության և խոշոր համայնքների ներկայացուցիչների հետ, ինչի արդյունքում 2020 թվականին տեղական ԲԿԳ անդամներ են դարձել Վանաձոր և Գյումրի համայնքները միասնական (կոնսորցիում) ձևաչափով:

Տեղական ԲԿԳ նոր անդամակցության գործընթացի մեկնարկի շրջանակներում անդամակցության հայտ են ներկայացրել Երևանի և Արմավիրի համայնքապետարանները՝ միանալով տեղական ԲԿԳ-ին 2022 թվականին։

Մեծամորի համայնքապետարանը ծանոթացել է ԲԿԳ գործունեությանը մասնակցելով Բաց ՀՀ Վարչապետի աշխատակազմի և ԲԿԳ Հայաստանյան քարտուղարության հետ համատեղ իրականացվող «ԲԿԳ Հայաստան 2022-2024թթ գործողությունների ծրագրի գնահատման» հաշվետվության ներկայացմանը։ 2023 թվականի սեպտեմբերին Մեծամոր համայնքի ղեկավար Վահրամ Խաչատրյանի գլխավորած պատվիրակությունը մասնակցել է «Բաց կառավարման գործընկերություն» գլոբալ գագաթնաժողովին Տալիննում, որը համախմբում էր կառավարությունների, տեղական իշխանությունների, օրենսդիր մարմինների և գործընկեր կազմակերպությունների ներկայացուցիչներին: Ծանոթանալով թե՛ ազգային, և թե՛ տեղական իշխանությունների իրականացրած ծրագրերին, ԲԿԳ գործողությունների արժեքներին և տեսլականին, ունենալով հանդիպումներ տարածաշրջանային և տեղական ԲԿԳ ներկայացուցիչների հետ՝ Մեծամորի համայնքապետարանը 2024 թվականին հասարակական կազմակերպությունների ներկայացուցիչների հետ համատեղ դիմել է «Բաց կառավարման գործընկերություն» նախաձեռնության ղեկավար կոմիտեի անդամներին՝ «Տեղական ԲԿԳ» անդամ դառնալու նպատակով, և 2024 թվականի ապրիլին դարձել «Տեղական Բաց կառավարում» նախաձեռնության անդամ:

2024 թվականի հունիսի 6-ին կայացավ «Բաց կառավարման Արևելյան գործընկերության համայնքային երկխոսության» միջոցառումը, որի նպատակն էր քննարկել բաց և լավ կառավարման հիմնաքար հանդիսացող հակակոռուպցիոն, հանրային ֆինանսների կառավարման, մասնակցության և նորարարության իրացման արդյունավետ մեխանիզմները և մարտահրավերները, որին Մեծամոր համայնքը մասնակցում էր որպես տեղական-ԲԿԳ նոր անդամ։

2024 հունիսի 8-ին Մեծամոր համայնքի ղեկավարի առաջին տեղակալ Էդգար Հովհաննիսյանը Արմավիրի համայնքապետարանում մասնակցեց ԲԿԳ Արևելյան գործընկերության երկրների տարածաշրջանային համակարգող Պիտեր Վարգայի, Տեղական բաց կառավարման ղեկավար Խոսե Մարիա Մարինի, Արմավիրի զարգացման կենտրոնի ղեկավար Նաիրա Առաքելյանի և Երևանի քաղաքապետարանի տեղական ԲԿԳ-համակարգող Մերի Հարությունյանի հետ հանդիպում-քննարկմանը։

Տեղական գործողությունների ծրագիրը համատեղ մշակելու համար նշանակվեցին պատասխանատու անձինք և՛ համայնքային ներկայացուցիչներից, և՛ ՔՀ կազմակերպություններից։ Շահագրգիռ կողմերը պարբերական հանդիպումների արդյունքում համաձայնեցին համագործակցել և ներդնել ջանքեր՝ արդյունավետ երկխոսություն ձևավորելու և տեղական գործողությունների ծրագիրը համատեղ մշակելու համար:

2024 թվականի հունիսից սկսվեցին հանդիպումներ, տեղեկատվական արշավներ իրականացվել քաղաքացիական հասարակության գործընկերների, համայնքապետարանի աշխատակիցների, Հայաստանում տեղական ԲԿԳ անդամ համայնքերի և միջազգային կազմակերպությունների մասնակցությամբ։

2024թ. հուլիսի 19-ին Մեծամորի համայնքապետարանը տեղական-ԲԿԳ մյուս համայնքերի հետ միասին մասնակցեց Երևանի քաղաքապետարանի կողմից կազմակերպած հանրային տեղեկատվական բացօթյա միջոցառմանը, որի նպատակն էր որոշումների կայացման գործընթացում մասնակցայնության բարձրացումը։

Տեղական-ԲԿԳ նախաձեռնության հետ կապված տեղեկատվության հասանելիության, գործողությունների ծրագրի մշակման, ընթացիկ գործունեության վերաբերյալ քաղաքացիական հասարակության ներկայացուցիչների, հասարակական կազմակերպությունների, քաղաքացիների շրջանում իրազեկվածությունն ապահովելու նպատակով ստեղծվեց ԲԿԳ Մեծամոր ֆեյսբուքյան էջ, որտեղ տեղադրվում է իրականացված և նախատեսվող աշխատանքների վերաբերյալ տեղեկատվություն:

2024 թվականի Նոյեմբերի 6-ին Մեծամորի համայնքապետարանը Արմավիրի Զարգացման Կենտրոն ՀԿ-ի հետ միասին կազմակերպեց քննարկում և իրազեկում Մեծամորի համայնքապետարանի տեղական ԲԿԳ գործողությունների ծրագրի մշակման վերաբերյալ տեղական-ԲԿԳ նախաձեռնության աշխատանքային գործընթացները համակարգող/կոնտակտային անձանց, համայնքապետարանի աշխատակիցների, տեղական ՀԿ ներկայացուցիչների, Բաց կառավարման գործընկերություն-Հայաստան նախաձեռնության համակարգողի հետ։ Հանդիպման ընթացքում քննարկվեցին Մեծամորի համայնքապետարանի հանձնառությունները, գործողությունների ծրագրի մշակման հետագա քայլերը, առաջնահերթությունները։

Նոյեմբերի 21-ին Մեծամոր քաղաքում տեղի ունեցավ հանդիպում Մեծամոր համայնքի ՀԿ ներկայացուցիչների հետ՝ քննարկելու տեղական Բաց Կառավարման Գործընկերության շրջանակում Մեծամոր համայնքի գործողությունների ծրագրի առաջնահերթյունները և ներկայացվեցին առաջարկություններ։

Մեծամորի համայնքապետարանը առաջարկություններ հավաքագրեց նաև նոյեմբերի 24-ին Մեծամոր քաղաքում կազմակերպված երիտասարդական էքսպոյի շրջանակում, որին մասնակցում էին շուրջ 750 երիտասարդ Մեծամոր քաղաքից և գյուղական բնակավայրերից։

Հավաքագրված առաջարկությունների հիման վրա առանձնացվեց 2 հիմնական ուղղություն՝ մասնակցային բյուջետավորման մեխանիզմի ներդնում և երիտասարդների մասնակցության խթանում: Մշակված գործողությունների պլանը և հանձնառությունները ներկայացվեց քննարկման Մեծամորի համայնքապետարանում՝ ֆինանսատնտեսագիտական և գնումների բաժնի, քարտուղարության, անձնակազմի կառավարման, տեղեկատվական տեխնոլոգիաների բաժնի, սոցիալական աջակցության, առողջապահության հարցերի բաժնի, կրթության, մշակույթի, սպորտի և երիտասարդության հարցերի բաժնի ներկայացուցիչների, ՔՀԿ ներկայացուցիչների, տեղական-ԲԿԳ նախաձեռնության աշխատանքային գործընթացները համակարգող/կոնտակտային անձանց մասնակցությամբ։

**Ռազմավարական տեսլական**

Բնակավայրերի թվաքանակով լինելով ամենամեծը մարզում և ունենալով ավելի քան 80 հազար բնակիչ՝ համայնքը շարժվում է բնակավայրերի համաչափ զարգացման ուղիով, և այս համատեքստում գործընթացին խթանելու տեսանկյունից կարևորում Տեղական ԲԿԳ հարթակին միանալը։ Մեծամոր համայնքը ընդգրկում է Մեծամոր քաղաքը, Ալաշկերտ, Ակնալիճ, Ամասիա, Այգեշատ, Արազափ, Արգավանդ, Արևիկ, Արմավիր, Արտաշար, Բամբակաշատ, Բերքաշատ, Գետաշեն, Եղեգնուտ, Երասխահուն, Զարթոնք, Հայկավան, Մարգարա, Մրգաշատ, Նալբանդյան, Նոր Արմավիր, Նոր Արտագերս, Նոր Կեսարիա, Նորապատ, Շենավան, Ջանֆիդա, Ջրաշեն, Վարդանաշեն, Տանձուտ, Տարոնիկ, Փշատավան գյուղերը։

Համայնքի խոշորացման և բնակչության թվաքանակի ավելացման հետ մեկտեղ աճել է նաև ծառայությունների պահանջարկը, ավելի արդյունավետ և պատասխանատու տեղական ինքնակառավարման մարմինների անհրաժեշտությունը։ Մեծամոր տեղական ինքնակառավարման շրջանում խթանում, լայնորեն տարածում և առաջ է տանում պատշաճ կառավարման սկզբունքները, բարձրացնում է համայնքի կարողունակությունը և վարչարարական հմտությունները՝ պատշաճ օգտագործում տեղական կառավարման ներուժը, ապահովելով արդյունավետ և որակյալ ծառայությունների մատուցում: Համայնքը համագործակցում է քաղաքացիական հասարակության, մշակութային, գիտական շրջանակների, մասնավոր հատվածի և այլ կողմերի հետ՝ սոցիալական, տնտեսական, մշակութային և մի շարք այլ ոլորտների խնդիրներին նորարարական և կայուն լուծումներ տալու նպատակով:

Մեծամորը հանդիսանում է Հայաստանի համայնքների միության անդամ և մշտապես կիսվում և առաջ է տանում տեղական ինքնակառավարման մարմինների շրջանում լավ կառավարման սկզբունքները։ Համայնքապետարանը հնգամյա և միամյա զարգացման ծրագրերի, համայնքի բյուջեի մշակման ժամանակ իրականացնում է հանրային կարևորություն ներկայացնող որոշումների ընդունմանը մասնակցելու հնարավորություն ընձեռող հանրային քննարկումների, հանրային բաց լսումների, հանդիպումների, հարցումների կազմակերպում: Այդպիսով քաղաքացիներին հնարավորություն ընձեռելով կարծիք հայտնել ավագանու որոշման նախագծերի, համայնքի կողմից մատուցվող ծառայությունների ընթացակարգերի, հարկային պարտավորությունների, հաշվետվությունների, համայնքային սեփականության գույքի կառավարման և այլնի վերաբերյալ:

 Համայնքապետարանը իրականացնում է ավագանու նիստերի առցանց հեռարձակում, ինչպես նաև համայնքի պաշտոնական վեբ-կայքում տեղեկատվության թափանցիկության ապահովում՝ ավագանու և համայնքի ղեկավարի որոշումների, կարգադրությունների, ուղերձների և այլ իրավական ակտերի կանոնավոր հրապարակումների միջոցով։ Մեծամորի համայնքապետարանը նաև ակտիվ օգտագործում է համայնքապետարանի սոցիալական կայքը բնակիչներին ավելի հասանելի և մատչելի տեղեկտավություն տրամադրելու համար։

 2024թ-ին Մեծամորի համայքնապետարանը մշակել է երիտասարդական քաղաքականության ռազմավարություն, որն առաջնահերթությունների, ծրագրերի, միջոցառումների և մեխանիզմների համակարգ է՝ ուղղված է Մեծամոր համայնքում երիտասարդության մասնակցության խրախուսմանը, երիտասարդների ներուժի բացահայտմանը, սոցիալականացման, ինքնաիրացման, ներգրավման ու զարգացման անհրաժեշտ պայմանների ստեղծմանը և մեխանիզմների խթանմանը։

Տեղական-ԲԿԳ անդամակցումից ի վեր և տեղական գործողությունների ծրագրի համաստեղծման գործընթացում համագործակցության հարթակ է ստեղծվել համայնքի տարբեր շահագրռգիռ կողմերի միջև։ Գործողությունների ծրագիրը մշակելիս տեղական ԲԿԳ պատասխանատու անձնինք, համայնքապետարանի ներկայացուցիչները, և քաղաքացիական հասարակության գործընկերները հաշվի են առել համայնքի առկա ռեսուրսները, պարտավորությունները, տեղական առանձնահատկությունները, երկրի տնտեսական և քաղաքական առկա իրավիճակը, ինչպես նաև առաջիկա զարգացումների կանխատեսումները:

Մեծամորի համայնքապետարանը ձգտում է կառուցել թափանցիկ, ներառական և մասնակցային կառավարման մոդել՝ համահունչ բաց կառավարման գործընկերության սկզբունքներին՝ թափանցիկությանը, հաշվետվողականությանը, մասնակցայնությանը, նորարարությանը:

Ընդունելով բաց կառավարման սկզբունքները քաղաքապետարանը նպատակ ունի՝

* Ապահովել տեղեկատվության հասանելիությունը համայնքի բնակչության համար,
* Ինստիտուցիոնալացնել քաղաքացիների մասնակցությունը՝ կառավարման կառուցվածքում մասնակցային մեխանիզմներ ներդնելով,
* Նպաստել հանրային ծառայությունների մատուցման նորարարություններին և բաց լինելուն՝ արդյունավետությունն ու ներառականությունը բարձրացնելու համար,
* Ամրապնդել տեղական իշխանության, քաղաքացիական հասարակության և այլ շահագրգիռ կողմերի միջև համագործակցությունը՝ տեղական մարտահրավերներին համատեղ լուծումներ մշակելու և իրականացնելու համար:

Այս ջանքերի շնորհիվ Մեծամորը համայնքապետարանը ձգտում է վերածվել տեղական ԲԿԳ համայնքի օրինակելի մոդելի, որտեղ արմատավորվում են ժողովրդավարական արժեքները, ամրապնդվում է հանրային վստահությունը, քաղաքացիների մասնակցությունը։

|  |
| --- |
| 1.  Մասնակցային բյուջետավորման համակարգի ներդնում  |
| Լիազոր մարմինը | Մեծամորի համայնքապետարան |
| Լիազոր մարմնի պատասխանատու անձը, պաշտոնը, վարչությունը, էլ. հասցե, հեռախոսահամարը | Համայնքի ղեկավարի առաջին տեղակալ՝ Էդգար Հովհաննիսյան edgarhovhannisyan26@mail.ru,077 626212 |
|  |  |  |
| Քաղաքացիական հասարակություն, մասնավոր հատված | Հասարակական կազմակերպություններՔաղաքացիական հասարակության կազմակերպություններ, Արմավիրի Զարգացման Կենտրոն ՀԿ, Ընտանիք և համայնք ՀԿ,Երիտասարդական Խորհրդարան ՀԿ Հույսի Մեծամոր ՀԿ |
| Կարգավորման ենթակա խնդիրը և հիմնական նպատակը | Համայնքային մակարդակում կայացվող որոշումները անմիջական և ուղղակի ազդեցություն ունեն մարդկանց կյանքի և կեցության վրա, հետևաբար համայնքի բնակիչները պետք է հնարավորություն ունենան ազդելու տեղական իշխանությունների որոշումների վրա: Մասնակցային բյուջետավորման գործընթացի ներդրումը հնարավորություն է տալիս համայքներում խթանել բնակչության անմիջական մասնակցությունը բյուջետային գործընթացներին` մեծացնելով հանրային ռեսուրսների բաշխման հասցեականությունը եւ արդյունավետությունը։ Այսպիսով համայնքի բնակիչները հնարավորություն են ստանում ներկայացնել իրենց համայնքին առնչվող գաղափարներ ու ծրագրեր, որոնք կդիտարկվեն, կքննարկվեն, իրենց իսկ կողմից քվեարկությամբ կընտրվեն եւ կիրականացվեն համայքում։  |
| Պարտավորության հակիրճ նկարագրություն | Ըստ Հայաստանի Հանրապետության տարածքային կառավարման եվ ենթակառուցվածքների նախարարության համայնքներում մասնակցային բյուջետավորման ընթացակարգերի վերաբերյալ մշակած մեթոդական ուղեցույցի՝ իրականացնել մասնակցային բյուջետավորման 8 փուլերը Մեծամոր համայքնում՝ 1. նախապատրաստական փուլ,
2. իրազեկման փուլ,
3. առաջարկների ներկայացման փուլ,
4. առաջարկների նախնական գնահատման փուլ,
5. հանրային քննարկումների և լսումների փուլ,
6. քվեարկության փուլ,
7. իրականացման փուլ,
8. հաշվետվության փուլ:
 |
| ԲԿԳ ո՞ր մարտահրավերից է բխում պարտավորությունը | ԹափանցիկությունՀաշվետվողականությունՄասնակցությունՆորարարություն |
| Համապատասխանությունը ԲԿԳ արժեքներին | Նորարարություն/տեխնոլոգիաՏեղեկատվության մատչելիություն |
| Կայուն զարգացման ո՞ր նպատակների կամ թիրախների իրականացմանն է աջակցում | 11. Կայուն քաղաքներ և համայնքներ |
|  |
| **Ընթացիկ գործողություններ** | **Ժամկետներ** |
| Հանրային իրազեկում, տեղեկատվական արշավ (սոցիալական մեդիայի, տպագրական նյութերի, համայնքում հանդիպումներ) մասնակցային բյուջետավորման վերաբերյալ Մեծամոր համայնքում՝ ներառելով Մեծամոր քաղաքը և 30 գյուղական բնակավայրերը | 2025 մարտ-հունիս *(իրազեկում թե՛ համայնքում մասնակցային բյուջետավորման գործընթացի մեկնարկի, թե՛ առաջարկների ներկայացման և քվեարկության փուլերում)* |
| Տեղական մակարդակում որոշումների կայացմանը քաղաքացիների մասնակցության խթանման նպատակով համայնքային կառավարման տեղեկատվական համակարգում մասնակցային բյուջետավորման էլեկտրոնային ենթահամակարգի ներդնում  | 2025 փետրվար |
| Դասընթացների և տեղեկատվական հանդիպումների կազմակերպում համայնքապետարանի աշխատակազմի համար՝ մասնակցային բյուջետավորումը կազմակերպելու գործընթացում խորացված գիտելիքներ ստանալու նպատակով | 2025 մարտ-ապրիլ |
| Մասնակցային բյուջետավորման ծրագրերի-նախագծերի հավաքագրում համայնքապետարանի կայքի էլեկտրոնային գործիքի միջոցով | 2025 ապրիլ-մայիս |
| Մասնակցային բյուջետավորման գործընթացում ստացված ծրագրերի-նախագծերի քվեարկության փուլի կազմակերպում  | 2025 մայիս |
| Մասնակցային բյուջետավորման գործընթացում հաղթած ծրագր(եր)ի-նախագծ(եր)ի իրականացում համայնքում  | 2025 հունիս- հոկտեմբեր |
| Հաշվետվության պատրաստում և ներկայացում  | 2025 նոյեմբեր-դեկտեմբեր |

|  |
| --- |
| 2. Երիտասարդ դեսպանների ծրագիր  |
| Լիազոր մարմինը | Մեծամորի համայնքապետարան |
|  Լիազոր մարմնի պատասխանատու անձը , պաշտոնը, վարչությունը, էլ. հասցե, հեռախոսահամարը |  Համայնքի ղեկավարի առաջին տեղակալ՝ Էդգար Հովհաննիսյան edgarhovhannisyan26@mail.ru,077 626212 |
| Այլ շահագրգիռ մարմիններ | Այլ շահագրգիռ մարմիններ/բաժիններ | Մեծամորի համայնքապետարանի աշխատակազմ, քարտուղարությаն, անձնակազմի կառավարման և տեղեկատվական տեխնոլոգիաների բաժին սոցիալական աջակցության, առողջապահության հարցերի բաժին |
| Քաղաքացիական հասարակություն, մասնավոր հատված | Քաղաքացիական հասարակության կազմակերպություններ, Արմավիրի Զարգացման Կենտրոն ՀԿ, Ընտանիք և համայնք ՀԿ,Երիտասարդական Խորհրդարան ՀԿ Հույսի Մեծամոր ՀԿ |
| Կարգավորման ենթակա խնդիրը և հիմնական նպատակը | Երիտասարդների խնդիրներն առավել ցայտուն են Հայաստանի մարզերում, որտեղ զգալի տարբերություն գոյություն ունի մարզերում և մայրաքաղաքում ապրող երիտասարդներին հասանելի տեղեկատվության և հնարավորությունների միջև: Մարզերում ապրողերիտասարդների հնարավորությունները զգալիորեն պակաս են կրթության, աշխատանք գտնելու, ազատ ժամանցի, ինքնարտահայտման և տարբեր ծրագրերի մասնակցելու հարցերում: Համայնքում հուսալքված ու պասիվ երիտասարդներ ունենալու ամենավատ հետևանքը համայնքը լքելն է՝ մեկնելով մեծ քաղաքներ և երկրներ, ինչը լուրջ խոչընդոտ է դառնում համայնքի բնակավայրերի զարգացման համար: Երիտասարդ դեսպանների ծրագիրը հնարավորություն է, որը կապ կստեղծի համայնքի տարբեր բնակավայրերի երիտասարդների, համայնքապետարանի, համայնքային ակտիվ կազմակերպությունների միջև՝ խրախուսելով նրանց մասնակցությունը համայնքի կյանքին և զարգացմանը։ Հանձնառության հիմնական նպատակը կարողությունների, առաջնորդական հմտությունների զարգացման, քաղաքացիական ակտիվության միջոցով երիտասարդների մասնակցության խթանումն է տեղական ինքնակառավարմանը։  |
| Պարտավորության հակիրճ նկարագրությունը | Հանձնառությունը երիտասարդական դեսպանների ցանցի ստեղծումն է 30 գյուղական բնակավայրերից և Մեծամոր քաղաքից՝ իրենց համայնքում որպես երիտասարդ դեսպաններ հանդես գալու նպատակով: Երիտասարդ դեսպանները կմասնակցեն համայնքապետարանի կողմից կազմակերպված միջոցառումներին, կամավորական աշխատանքներին, ներգրավված կլինեն տեղական երիտասարդական քաղաքականության մշակման գործընթացին, հանդես կգան համայնքում ԲԿԳ սկզբունքերի ջատագովներ։ Համայնքապետարանը նաև հետազոտություն կանցկացնի քաղաքային և գյուղական բնակավայրերում երիտասարդության կարիքները, ժողովրդագրական բաշխվածությունը և մասնակցության մակարդակը գնահատելու համար: Ծրագիրը կունենա կարողությունների զարգացում և առաջնորդության բաղադրիչներ, աջակցություն քաղաքականության մշակմանը և երիտասարդներին քաղաքապետարանի աշխատանքին ծանոթացնելու համար: |
| ԲԿԳ ո՞ր մարտահրավերից է բխում պարտավորությունը | ԹափանցիկությունՀաշվետվողականությունՄասնակցությունԻնովացիա |
| Համապատասխանությունը ԲԿԳ արժեքներին | Մասնակցություն |
| Կայուն զարգացման ո՞ր նպատակների կամ թիրախների իրականացմանն է աջակցում | 11. Կայուն քաղաքներ և համայնքներ |
| Ընթացիկ գործողություններ |  |
| 1. Համայնքապետարանի կողմից իրազեկում երիտասարդ դեսպաններ ծրագրի մասին, հայտարարության տեղադրում, երիտասարդ դեսպանների ծրագրի հայտի կազմում, մասնակիցների ընտրություն և ցանցի կազմում
 | 2025 մարտ |
| 1. Մեծամոր համայնքի դպրոցների, վարչական ղեկավարների, կրթության, մշակույթի, սպորտի և երիտասարդության հարցերի բաժնի համագործակցությամբ, համայնքային ՀԿ-ների համագործակցությամբ երիտասարդ դեսպանների ցանցի ստեղծում, հանդիպում համայնքապետարանում և ծանոթացում ծրագրին
 | 2025 ապրիլ |
| 1. Երիտասարդ դեսպանների վերապատրաստում առաջնորդության, մասնակցայնության, համայնքում առկա մասնակցային մեխանիզմների վերաբերյալ
 | 2025 ապրիլ-մայիս |
| 1. Երիտասարդ դեսպանների ցանցի միջոցով մասնակցային գործընթացների վերաբերյալ տարածում Մեծամոր քաղաքում և գյուղական բնակավայրերում
 | 2025 ապրիլ-մայիս (մասնակցային բյուջետավորման իրականացման փուլում)2025 ապրիլ-2026 հոկտեմբեր |
| 1. Երիտասարդ դեսպանների ներգրավում համայնքային մշակութային և սպորտային միջոցառումների կամավորական աշխատանքներին (օր․՝ փառատոններ, սպորտային, առողջ ապրելակերպի մասսայականացմանը ուղղված միջոցառումներ և այլն)
 | 2025 ապրիլ- 2026 հոկտեմբեր  |
| 1. Երիտասարդների մասնակցության ավարտական համաժողովի կազմակերպում՝ տարվա լավագույն դեսպան, լավագույն համայնքային նախաձեռնություն, նորարար գաղափար և այլ մրցանակային կատեգորիաներով
 | 2025 դեկտեմբեր  |
| 1. Ձևավորել համայնքի ղեկավարին կից կանանց եվ երիտասարդների խորհրդակցական մարմին, սահմանել գործառույթները՝ ելնելով նաև ԲԿԳ ռազմավարական տեսլականից, և խթանել երիտասարդ դեսպանների անդամակցությունը խորհրդակցական մարմնին
 | 2026 փետրվար-մարտ |
| 1. Տեղական երիտասարդական քաղաքականություն լրամշակում Մեծամորի համայնքապետարանի, երիտասարդական կազմակերպությունների, երիտասարդության կենտրոնների և համայնքի երիտասարդների, երիտասարդ դեսպանների հետ համագործակցությամբ և մասնակցության սկզբունքների պահպանմամբ:
 | 2026 հունվար- դեկտեմբեր |

Աշխատակազմի քարտուղար Մ. Հովհաննիսյան